અંજાર પોલીસ મથકેથી મળતી વિગતો મુજબ રાત્રિનાં 3.15 વાગ્યાના અરસામાં આ ચકચારી ઘટના ઘટી હતી. મૂળ રાજસ્થાન અને હાલે તાલુકાના વરસામેડી સીમમાં આવેલી શાંતિધામ સોસાયટીમાં ભીખારામ પુર્ણારામ જાટ (ઉ.વ.40) જેઓ રાત્રિનાં ઘરમાં સૂતા હતા. દરમિયાન પાણી પીવા જાગી જતાં તેમના મકાનની પાછળ આવેલા મોહસીનભાઈના ઘની લાઈટ ચાલુ હતી. જેથી તેમાં ડોકિયું કરતાં શંકાસ્પદ હિલચાલ નજરે પડી હતી. પરિણામે ભીખારામે પાછળની ગલીમાં જઈ દરવાજો બંધ કરી નાખ્યો ત્યારબાદ રાડારાડ કરી હતી.